
Министерство на околната среда и водите

Регионална инспекция по околната среда и водите - Монтана

Д О К Л А Д

за извършена комплексна проверка на „ВИПОМ” АД, гр. Видин на основание Заповед          РД-264/19.10.2015 г. на Директора на РИОСВ – Монтана


Извършената на 21.10.2015 г. комплексна проверка е с цел установяване съответствието на производствената дейност на дружеството с нормативните изисквания по опазване на околната среда.


Основната дейност на фирмата е оползотворяване на метални отпадъци в индукционни пещи за производство на помпи. 
Дружеството притежава Решение за дейности с отпадъци от черни и цветни метали, издадено на основание чл. 67 от ЗУО и Регистрационен документ (РД) за транспортиране на отпадъци, със срок на действие – безсрочни. Проверката е и на основание чл. 72, ал. 2 от ЗУО за установяване съответствието на условията по управление на отпадъците с тези в издаденото разрешение и за спазване на изискванията на ЗУО и подзаконовите нормативни актове по неговото прилагане. На площадката постъпват отпадъци от ЧЦМ от юридически лица, притежаващи необходимите документи по чл. 35 от ЗУО и от регистрирани търговци въз основа на сключени договори за доставка с упоменати вида и кода на отпадъците. Партидите приети отпадъци са придружени с договор, фактура и сертификат за произход. Образуваният собствен възврат се съхранява в метални палети след което се оползатворява в индукционните пещи. Образуваните отпадъци от дейността на обекта предварително се съхраняват  на мястото на образуване в обособени отделни складове с ограничен достъп, заключени и с поставени обозначителни табели с кода на съхраняваните отпадъци. На площадката има работещо видеонаблюдение, което осигурява запис до една година. На обекта ежемесечно се води отчетност на количествата приети, оползотворени, генерирани и транспортирани отпадъци в заверените от РИОСВ – Монтана отчетни книги за отпадъци, заведени по реда на Наредба №2/2013 г. Проверените условия поставени в разрешителното и РД се изпълняват. 
Водоснабдяването с вода за питейно-битови нужди се осъществява от водопроводната мрежа на гр. Видин. Използва се вода за технологични нужди – охлаждане от подземни води чрез тръбни кладенци, съгласно издаденото от БДДР – Плевен разрешително за водовземане. Смесеният поток битово-фекални и производствени отпадъчни води се заустват в канализационната сисетма на гр. Видин въз основа на сключен договор с “ВиК-Видин“ ЕООД по реда на Наредба №7/14.11.2000 г. за условията и реда за заустване на производствена отпадъчна вода в канализационната система на населените места. 

Количествата на използваните бои, разредители и грунд през 2014 г. в регистрираната по чл.  30л от ЗЧАВ инсталация за „Боядисване на метални повърхности”  са значително под праговата стойност на консумация на разтворители по приложение №2 към чл. 2, ал. 2 на Наредба №7/2003 г. за норми за допустими емисии на ЛОС (обн. ДВ. Бр. 96/2003 г.), съгласно представена спровка в РИОСВ – Монтана.  Аспирационната система и пречиствателното съоръжение (пеновихров прахоуловител ПВП-30) се поддържат в добро техническо състояние и видимо нямат разхерметизирания и нарушаване цялостта на твърдите и меки връзки. 

